tartuNLP/wikipedia-smugri-20251201 huggingface dataset:
Kati Pirttimaa

Kati Vilhelmiina Pirttimaa (os. "Valpola", s. 24. joulukuuta 1971 Helsinki) on suomalainen teologian maisteri, pappi ja kirkkomuusikko. Hän on kirjoittanut rukouskirjoja sekä kääntänyt Ionan ekumeenisen yhteisön sekä Luomakunnan aika -rukousjakson rukouksia.
Kirkollinen ura.
Pirttimaa opiskeli kirkkomusiikkia Sibelius-Akatemiassa Helsingissä vuosina 1990–1996. Valmistuttuaan hän työskenteli useissa Espoon seurakunnissa kanttorina, vuodesta 1998 lähtien Espoonlahden seurakunnan kanttorina. Hän suoritti urkujensoiton A-tutkinnon vuonna 1999. Pirttimaa aloitti vuoden 2003 alussa Kallion seurakunnan A-kanttorina. Kallion seurakunnassa hän toimi Kallion kantaattikuoron johtajana. Hän toimi piispankokouksen alaisen kanttorikoulutustoimikunnan sihteerinä vuosina 2004–2011 sekä Helsingin hiippakunnan rippikoulukonsulttina vuosina 2001–2011 sekä Hengellinen elämä verkossa -hankkeen kouluttajana.
Vuonna 2011 Pirttimaa siirtyi hiippakuntasihteeriksi Espoon hiippakunnan tuomiokapituliin. Vuonna 2013 Pirttimaa aloitti teologian opinnot Helsingin yliopistossa valmistuen teologian maisteriksi vuonna 2016. Hänet vihittiin papiksi Espoon tuomiokirkossa 5.6.2016.
Joulukuussa 2020 Pirttimaa siirtyi Tuomasyhteisö ry:n toiminnanjohtajaksi ja tuomaspapiksi Helsinkiin.
Pirttimaa on julkaissut artikkeleita ja kirjoituksia sekä liturgisen teologian että musiikin teologian alalta. Hän opettaa Taideyliopiston Sibelius-Akatemiassa musiikin teologiaa ja liturgiikkaa sekä pitää luentoja teologian opiskelijoille musiikista jumalanpalveluksessa. Vuosina 2013–2023 hän johti Helsingin yliopiston musiikkiseuran kamarikuoro HYMSK:iä.
Pirttimaa on sekä Suomen evankelis-luterilaisen kirkon että Suomen anglikaanisen kirkon pappi. Pirttimaalla on yhteyksiä erityisesti Englantiin ja Skotlantiin sekä skotlantilaiseen Ionan ekumeeniseen yhteisöön. 
Pirttimaa oli Espoon ja Kauniaisten ekumeenisen toimikunnan jäsen vuosina 2016–2020 ja Helsingin ekumeenisen toimikunnan jäsen vuodesta 2020. Vuodesta 2024 hän on toiminut Helsingin ekumeenisen toimikunnan puheenjohtajana.
Alive, She Cried

Alive, She Cried on The Doorsin toinen virallinen livealbumi. Se julkaistiin vuonna 1983. Materiaali on koottu vuosina 1968-1970 äänitetystä materiaalista. Albumille on valittu vain sellaisia kappaleita, joita ei ole mukana yhtyeen ensimmäisellä livealbumilla "Absolutely Live". Äänityspaikkakunnat ovat Los Angeles, New York, Detroit, Boston ja Kööpenhamina. Joitakin kappaleita on muokattu käyttäen useista eri konserteista äänitettyjä osia. Kappale ”Gloria” on äänitetty soundcheckistä. Kappaleet ”Texas Radio And the Big Beat” ja ”Love Me Two Times” on otettu Tanskan television tv-ohjelmasta. Albumin sisältö on kokonaisuudessaan mukana myös vuonna 1991 julkaistulla livekokoelmalla "In Concert".
Kokoonpano.
Vierailija
Tuotanto
Dogo chileno

Dogo chileno on chileläinen koirarotu. Sillä ei ole FCI:n tunnustusta.
Ulkonäkö.
Pää on suuri ja leveä, antaen vaikutelman suuresta voimasta; edestä katsottuna se on hieman kolmionmuotoinen ja sivuprofiilista katsottuna kallo ja kuono ovat keskenään samansuuntaiset. Koiran ollessa valppaana otsaan muodostuu poimuja, mikä antaa rodulle ainutlaatuisen ilmeen. Otsapenger on selkeä ja kohtalaisen syvä. Kuono on leveä ja syvä, hieman kalloa lyhyempi; äärimmäisen lyhyt kuono on epätoivottava. Silmät ovat mantelinmuotoiset, keskikokoiset ja kaukana toisistaan; väritys on aina ruskea. Korvat ovat keskikokoiset, kolmionmuotoiset ja riippuvat; saattavat olla hieman muuta karvapeitettä tummemman väriset. Karvapeite on lyhyt, tiheä ja kiiltävä. Väritys on joko punainen, punaruskea tai kuparinruskea; pienet valkoiset merkit rinnassa ja raajoissa sallitaan. Urosten säkäkorkeus vaihtelee 60-68 cm ja paino 45-50 kg välillä; nartuilla vastaavat mitat ovat 58-65 cm ja 43-48 kg.
Luonne ja käyttäytyminen.
Rotu on luonteeltaan dominoiva, mutta sen ei tule koskaan olla aggressiivinen tai arka. Sen tulisi suhtautua valppaudella kaikkeen ympärillä tapahtuvaan. Se on omistajaansa kohtaan lempeä ja tulee hyvin toimeen lasten kanssa. Se on erittäin energinen ja aktiivinen, joten se tarvitsee runsaasti liikuntaa ja aktiviteetteja. Terveen rakenteensa ansiosta siitä saa monipuolisen työ- ja harrastuskoiran.
Alkuperä.
Rodun alkuperä voidaan jäljittää 1800-luvulle, jolloin Juan Alvarado ja María Colina muuttivat Ranskasta Chileen ja toivat mukanaan toulouse-linjaista bordeaux’ndoggia muistuttaneita koiria. Uudessa kotimaassaan koirat herättivät paikallisten kiinnostuksen, koska ne sopeutuivat monipuoliseen "maaseututyöhön". Ajan myötä ne risteytyivät sekä alueen paikallisiin koiriin, amerikanpitbullterrieri-sekoituksiin että lyhytkarvaiseen unkarinvizslaan. Myöhemmin Juan ja María aloittivat näitä koiria käyttämällä valikoivan jalostuksen, määrittäen rodun rakenteen, värin, luonteen ja käyttöominaisuudet. Nykyisin heidän lapsenlapsensa Oscar Zamorano Chávez ja Rojas Alvarado jatkavat rodun kasvattamista.
Viherkummun siirtolapuutarha

Viherkummun siirtolapuutarha on vuonna 1950 perustettu siirtolapuutarha Länsi-Vantaalla Vantaanlaaksossa, Vantaanjoen ja Vantaanlaaksontien välissä. Siirtolapuutarhan katuosoite on Viherkummuntie 1, 01670 Vantaa.
Perustiedot.
Siirtolapuutarhapalstoja Viherkummussa on 126 kpl. Keskimääräinen palstakoko on n. 350 m2. Alueen kokonaispinta-ala on noin 6,5 ha.
Viherkummun siirtolapuutarha toimii "Viherkummun Viikonloppumaja Osuuskunta" -nimisenä osuuskuntana, joka omistaa alueen maapohjan kokonaisuudessaan. Osuuksia osuuskunnassa on yhtä monta kuin palstojakin, joiden hallintaoikeudet osuuskunta on luovuttanut jäsentensä käyttöön ja hallintaan. Hallintaoikeus on vapaasti ostettavissa ja myytävissä eikä esimerkiksi jäsenen asuinpaikka ole esteenä osuuden ostamiseen. Kaikki puutarhapalstoilla olevat rakennukset ja rakennelmat ovat palstanhaltijoiden omaisuutta. 
Historia.
Viherkummun siirtolapuutarhan perusti Alexis Kavaleff (1913-2009), joka oli Tuomarinkylän kartanon omistajan poika. Kavaleff toimi myös osuuskunnan hallituksen puheenjohtajana vuodesta 1950 aina vuoteen 2004 asti.
Siirtolapuutarhan maa-alue ostettiin vuonna 1949 Vantaanjoen varresta Grönkulla-nimisen talon maista. Osuuskunnan perustamisasiakirjat allekirjoitettiin 24.5.1950. Ensimmäiset mökit tuotiin alueelle jo vuonna 1949. Mökit rakennutettiin läheisessä Backaksen eli Ruusulaakson tilan navetassa toimineessa verstaassa. Pienet talot tuotiin paikan päälle kuorma-autolla ja asukkaat saivat täydentää niitä halutessaan kuisteilla ja varastotiloilla. Alkuperäisissä yksinkertaisissa mökeissä ei ollut keittiöitä tai sähköjä. Lämmitys ja ruoanvalmistus hoidettiin pienellä kamiinalla. Myöhempinä vuosikymmeninä mökit suurenivat sekä sähkö- ja juomavesiliitännät yleistyivät.
Siirtolapuutarhan alueeseen kuului aina vuoteen 2006 saakka yksityinen ranta-alue mattolaitureineen Vantaanjoen varresta. Tällöin kaupunki lunasti rannan Vantaanjoen rantayleiskaavan toteuttamista ja julkisen liikenteen väylää varten. Osuuskunta sai menetetyn alueen tilalle korvauksena maata paikasta, johon vuonna 2009 rakennettiin osuuskunnan yhteinen huoltorakennus "Viherpirtti". Viherpirtti sisältää mökkiläisten käytössä olevat kokous-, sauna- ja WC-tilat.
Philippe Kahn

Philippe Kahn (s. 16. maaliskuuta 1952 Pariisi, Ranska) on ranskalainen insinööri ja keksijä. Hänellä on yli 235 myönnettyä patenttia. Niistä yli 125 liittyy Fullpower-alustaan, joka keskittyy tekoälyyn, koneoppimiseen, uneen ja lääketieteeseen.
Kahn opiskeli matematiikkaa Sveitsin liittovaltion teknillisessä korkeakoulussa Zürichissä (ETH Zürich) ja klassista huilunsoittoa Zürichin konservatoriossa. Hänet tunnetaan erityisesti ensimmäisen kamerapuhelimen kehittämisestä. Hän lähetti sen avulla reaaliaikaisen kuvan tyttärensä syntymästä vuonna 1997. Tämä ”Point, Shoot, Share, Instantly” -konsepti loi perustan nykyiselle sosiaalisen median kuvien jakamiskulttuurille.
Kahn on sarjayrittäjä ja on perustanut neljä merkittävää teknologiayritystä: Fullpower, LightSurf, Starfish ja Borland. Hänen uransa käynnistyi ohjelmistokehityksellä ensimmäiseen mikroprosessoriin perustuvaan henkilökohtaiseen tietokoneeseen, Micraliin. Borlandin johdossa hän vaikutti laajasti ohjelmistoteollisuuteen ja oli edelläkävijä tasa-arvon edistämisessä, muun muassa tarjoamalla ensimmäisenä ohjelmistoyrityksenä kotikumppanuusetuja.
Kahn on aktiivinen yhteiskunnallinen vaikuttaja ja puhui jo 1990-luvulla seksuaalivähemmistöjen oikeuksien puolesta. Hän toimii myös Lee-Kahn-säätiön luottamushenkilönä, joka tukee ympäristönsuojelua, koulutusta, terveydenhuoltoa ja taidetta.
Hänen perhetaustansa on vaikuttanut syvästi hänen elämäänsä ja ajatteluunsa: hänen äitinsä Claire Monis oli Auschwitzin naisorkesterin selviytyjä, ja hänen isänsä oli insinööri ja sosialisti. Musiikki on edelleen tärkeä osa hänen elämäänsä. Kahn on intohimoinen huilisti ja innokas muusikko sekä myös kilpapurjehtija.
Kahn puhuu sujuvasti englantia, ranskaa, espanjaa ja saksaa, ja hän on omistautunut sekä tekoälyn kehitykselle että perheelleen. Hän on naimisissa Sonia Leen kanssa, ja he ovat yhdessä perustaneet Lee-Kahn-säätiön. Vuoteen 2024 mennessä hänen nettovarallisuutensa on arvioitu noin kahdeksi miljardiksi dollariksi.
Kahnin vaikutus teknologia-alalla on edelleen merkittävä, ja hänen innovaationsa ovat inspiroineet lukemattomia yrittäjiä ja keksijöitä maailmanlaajuisesti.
Itä–Länsi-ottelu 2007

Vuoden 2007 Itä–Länsi-ottelu pelattiin Kouvolassa Kouvolan pesäpallostadionilla 30. kesäkuuta – 1. heinäkuuta 2007. Miesten ottelun voitti Lännen joukkue jaksoin 1–2 (3–4, 7–3, 0–2) ja naisten ottelun voitti Idän joukkue jaksoin 2–0 (5–4, 5–3).
Miehet.
Miesten ottelun voitti Lännen joukkue jaksoin 1–2 (3–4, 7–3, 0–2). Idän joukkueeseen kuuluivat lyöntijärjestyksessä kolmospolttaja Sami Haapakoski, lukkari Jani Komulainen, kolmoskoppari Roope Korhonen, kakkoskoppari Olli Lehtola, kolmosvahti Toni Kohonen, kakkosvahti Matti Salminen, ykkösvahti Sami Partanen, kakkospolttaja Jaakko Heikkinen, sieppari Antti Vehkaperä, jokeripelaaja Teemu Haataja, jokeripelaaja Lauri Suutarinen, jokeripelaaja Pasi Kokkonen ja jokeripelaaja Tuomas Tallbacka. 
Lännen joukkueeseen kuuluivat lyöntijärjestyksessä kakkoskoppari Henri Puputti, kolmospolttaja Jussi Kemilä, kakkosvahti Pertti Mäkelä, kakkospolttaja Jarkko Kokko, lukkari Topi Kosonen, ykkösvahti Antti Kuusisto, sieppari Aki Orava, kolmoskoppari Anssi Lammila, kolmosvahti Mikko Röppänen, jokeripelaaja Jere Dahlström, jokeripelaaja Juha Korhonen, jokeripelaaja Valtteri Ketonen ja jokeripelaaja Veli-Pekka Yli-Hirvelä. Kentän parhaana palkittiin Lännen lukkari Topi Kosonen.
Naiset.
Naisten ottelun voitti Idän joukkue jaksoin 2–0 (5–4, 5–3). Idän joukkueeseen kuuluivat lyöntijärjestyksessä sieppari Jenni Tolonen, kolmoskoppari Maaru Seppä, kakkosvahti Paula Rautiainen, lukkari Kaisa Salmela, kakkospolttaja Tiina Tolonen, ykkösvahti Johanna Vikman, kakkoskoppari Henna Kytösalmi, kolmospolttaja Sonja Koskinen, kolmosvahti Silja Rehunen, jokeripelaaja Marjukka Mäkinen, jokeripelaaja Hanne Parviainen, jokeripelaaja Mervi Morgan ja jokeripelaaja Suvi Halonen. 
Lännen joukkueeseen kuuluivat lyöntijärjestyksessä kakkoskoppari Elina Mäki, kakkosvahti Johanna Pentilä, kakkospolttaja Tiia Pöntinen, kolmosvahti Sanna Lappalainen, kolmospolttaja Kaisa Kärkkäinen, ykkösvahti Satu Yli-Hirvelä, sieppari Miia Suominen, lukkari Sirpa Pollari, jokeripelaaja Susanna Ylä-Kero, jokeripelaaja Niina Ylä-Autio, jokeripelaaja Sanna Luoma ja jokeripelaaja Sarita Heikkinen. Kentän parhaana palkittiin Idän lukkari Kaisa Salmela.
Särkiluoma

Särkiluoma on matala ylänköjärvi Kuusamossa Pohjois-Pohjanmaalla. Sen pinta-ala on 4,7 neliökilometriä. Etäisyys Oulusta on 167 kilometriä itäkoilliseen. Särkiluoma sijaitsee Kuusamon eteläosassa aivan Taivalkosken rajan tuntumassa.
Maantiede.
Särkiluoman lahdet ovat hyvin leveäsuisia, kuten Sassinlahti ja Huutolahti järven lounaisosassa sekä Saunalahti järven pohjoisosassa ja Vanhanmökinlahti idässä. Etelärannan laaja Puutioniemi erottaa järven lounaisosan kaakkoisosasta. Vain noin seitsemän prosenttia Särkiluomasta on vähintään kolme metriä syvä. Syvin kohta, noin kuusi metriä, sijaitsee järven länsipuoliskolla.
Särkiluoman länsiosassa on kartan mukaan Isosaari ja Pikkusaari. Niiden länsipuolella sijaitsee Saarenniemi. Särkiluoman rannoilla on jonkin verran pientaloja ja pohjoisrannalla sijaitsee Särkelä-niminen pieni kylä. Järven eteläpuolella on Hukanharju.
Särkiluoman merkittävin tulouoma on pohjoisesta Alimmaiselta Kontioluomalta (249,2 metriä merenpinnan yläpuolella) virtaava Kontiojoki. Särkiluoman ja Alimmaisen Kontioluoman välinen etäisyys on pienimmillään noin puolitoista kilometriä. Särkiluomaa reunustavien soiden halki virtaa useita vähäisiä tulouomia. Särkiluoman luusua sijaitsee altaan kaakkoisosassa, josta alkaa itään Polojärveen (236,6 metriä mpy) virtaava Särkioja. Särkiluoman ja Polojärven välinen etäisyys on kolmisen kilometriä.
Särkiluoman vesitilavuus on 7 550 000 kuutiometriä. Järven ekologinen tila on hyvä.
Särkiluoma (61.350.1.002) kuuluu Särkiojan valuma-alueeseen (61.35), joka on toisen jakovaiheen vesistö Iijoen vesistössä (61). Ensimmäinen jakovaihe on Iijoen yläosan valuma-alue (61.3). Särkiluoma on laajin Särkiojan valuma-alueen 53:sta vakavedestä.
Peilisiipikala

Peilisiipikala ("Hirundichthys speculiger") on liitokaloihin kuuluva kalalaji. Lajia tavataan kaikista lämpimistä valtameristä.
Koko ja ulkonäkö.
Peilisiipikala voi kasvaa suurimillaan noin 30 cm pitkäksi. Ruumiinrakenteeltaan laji on pitkänomaisen virtaviivainen. Kookkaat rintaevät ovat pitkät ja leveät. Kalan pyrstöevä on voimakkaasti haarautunut ja pyrstön alaosa on yläosaa pidempi. Peilisiipikala on selästään vihertävän sininen ja väri vaalenee hopeanhaarmaaksi kyljissä ja vatsassa. Selkä- ja peräevät ovat harmahtavat ja muut evät ovat ainakin osittain läpikuultavat. Rintaevissä on tumma juova.
Levinneisyys ja elintavat.
Peilisiipikalaa tavataan hyvin laajalta alueelta trooppisista vesistä Atlantista, Intian valtamerestä ja Tyynestämerestä. Laji elää lähellä veden pintaa ja pyydystää ravinnokseen planktonäyriäisiä. Kalan lisääntymiskausi on ympärivuotinen. Peilisiipikalan kutu tarttuu pinnalla kelluviin esineisiin.
Emails I Can’t Send

 
Emails I Can't Send on yhdysvaltalaisen laulajan Sabrina Carpenterin viides studioalbumi. Se julkaistiin 15. heinäkuuta 2022 Island Recordsin kautta. Albumi on pääosin pop- ja folk-pop -tyylinen, ja siinä on myös synth-pop -tuotantoa sekä vaikutteita alternative popista, bedroom popista, elektropopista ja tarinankerronnasta. Albumin teemana ovat sähköpostit ja viestit, jotka Carpenter kirjoitti mutta ei koskaan lähettänyt.
Albumia edelsi viisi singleä – "Skinny Dipping", "Fast Times", "Vicious", "Because I Liked a Boy" ja "Nonsense". Albumin tukena Carpenter lähti Emails I Can't Send Tour -kiertueelle syyskuussa 2022. Albumista julkaistiin vuonna 2023 deluxe-versio nimeltä Emails I Can't Send Fwd, joka sisälsi myös singlen "Feather".
Albumi sijoittui top 30 -listalle Argentiinassa, Australiassa, Irlannissa, Alankomaissa, Uudessa-Seelannissa ja Yhdysvalloissa. Se sai musiikkikriitikoilta yleisesti myönteisiä arvioita ja pääsi Rolling Stonen ja Billboardin vuoden 2022 parhaiden albumien listauksille.
Kaupallinen menestys.
"Emails I Can't Send" debytoi sijalla 23 Yhdysvaltain Billboard 200 -listalla, saavuttaen 18 000 albumin ekvivalenttiyksikköä, joista 7 000 oli fyysisen albumin myyntiä. Albumi nousi myös Kanadan albumilistalle sijalle 55, mikä oli Carpenterin toinen ja samalla korkein sijoitus kyseisellä listalla. Lisäksi albumi debytoi sijalla 76 Ison-Britannian albumilistalla, mikä oli Carpenterin ensimmäinen esiintyminen kyseisellä listalla. Australiassa albumi nousi sijalle 44 ARIA Albums Chartilla, ja Uudessa-Seelannissa se sijoittui sijalle 27, ollen myös hänen ensimmäinen sijoituksensa kyseisellä listalla.
Carpenterin kuudennen studioalbumin "Short n’ Sweet" ja siihen liittyvän kiertueen julkaisun jälkeen vuonna 2024, "Emails I Can’t Send" koki suosiopiikin ja saavutti uusia listasijoituksia useissa maissa. Isossa-Britanniassa albumi palasi listalle ja nousi uudelle huippusijalle 40. Kanadassa se kipusi uudelle ennätyssijalle 32. Myös Australiassa (27), Alankomaissa (19), Irlannissa (22), Norjassa (19) ja useilla muilla Euroopan markkinoilla saavutettiin uusia huippusijoituksia, mukaan lukien ensiesiintymiset Ranskan, Ruotsin ja Sveitsin listoilla.
Ristiritarit

Ristiritarit () on Henryk Sienkiewiczin historiallinen romaani vuodelta 1900.
Väkivaltainen romaani kuvaa keskiajan puolalaisten ja saksalaisen ritarikunnan välistä kamppailua ja Tannenbergin taistelua vuonna 1410 puolalaisten näkökulmasta. Teos ilmestyi ensimmäisen kerran suomeksi WSOY:n kustantamana vuonna 1936.
Romaanin pohjalta on tehty Aleksander Fordin elokuva Ristiritarit (1960).
Kuopion alueliitokset

Kuopion alueliitokset ovat sarja hallinnollisia kuntaliitoksia, joiden myötä Kuopion kaupunki on laajentunut ympäröivien kuntien alueille. Liitosten seurauksena Kuopio on kasvanut väestöltään ja pinta-alaltaan huomattavasti sekä vahvistanut asemaansa Itä-Suomen keskuksena.
Taustaa.
Kuopio perustettiin virallisesti vuonna 1775, ja se kehittyi vähitellen Savo-Karjalan hallinnolliseksi ja kulttuuriseksi keskukseksi. 1900-luvun jälkipuoliskolla alettiin toteuttaa laajempia alueliitoksia, joiden tavoitteena oli tehostaa hallintoa ja vahvistaa kaupunkiseudun elinvoimaa.
Ensimmäiset liitokset.
Ensimmäinen merkittävä alueliitos tapahtui vuonna 1969, kun pääosa Kuopion maalaiskunnasta liitettiin kaupunkiin. Tämän myötä Kuopio sai lisää maaseutualuetta ja väestöpohjaa. Vuonna 1973 Kuopioon liitettiin Riistaveden kunta, joka sijaitsi kaupungin pohjoispuolella.
2000-luvun liitokset.
2000-luvulla Kuopion alueliitokset kiihtyivät. Vuoden 2005 alussa Vehmersalmi liittyi Kuopioon, ja samalla kaupungin väkiluku nousi yli 90 000 asukkaan. Karttulan kunta liitettiin Kuopioon vuonna 2011, ja kaksi vuotta myöhemmin, vuonna 2013, myös Nilsiä yhdistettiin osaksi kaupunkia.
Viimeisimmät liitokset.
Maaningan kunta liitettiin Kuopioon vuoden 2015 alussa, ja viimeisin alueliitos toteutui vuoden 2017 alussa, kun Juankosken kaupunki yhdistettiin Kuopioon. Näiden liitosten seurauksena Kuopion väestö kasvoi merkittävästi ja sen alue laajeni useisiin entisiin kuntakeskuksiin.
Toteutumattomat liitossuunnitelmat.
Vuonna 2014 käynnistettiin kuntajakoselvitys, jossa tarkasteltiin Kuopion, Siilinjärven ja Suonenjoen mahdollista yhdistymistä vuoden 2017 alussa. Ulkopuolisten selvittäjien esityksestä huolimatta liitos kariutui keväällä 2015, kun Siilinjärven ja Suonenjoen valtuustoryhmät ilmoittivat, etteivät halua jatkaa neuvotteluja. Suurimmat huolenaiheet liittyivät lähipalveluiden säilymiseen harvaan asutuilla alueilla sekä asukkaiden vaikutusmahdollisuuksien heikentymiseen.
Pitäjäraadit.
Kuopion aiemmilla kuntaliitosalueilla toimii pitäjäraateja, jotka valitaan kahden vuoden välein pitäjäkokouksissa. Raadit edistävät lähidemokratiaa ja toimivat kaupunginhallituksen alaisuudessa, mutta eivät ole virallisia toimielimiä. Niiden tehtävänä on lisätä asukkaiden vaikutusmahdollisuuksia ja tukea paikallista kehittämistä. Kaupunki rahoittaa toimintaa, ja mukaan voi hakea kuka tahansa alueen asukas.
Vaikutukset.
Alueliitosten myötä Kuopiosta on kasvanut yksi Suomen suurimmista kaupungeista. Vuoden 2024 lopulla kaupungissa asui noin 125 600 asukasta. Liitokset ovat tuoneet mukanaan hallinnollisia ja taloudellisia haasteita, mutta ne ovat myös vahvistaneet kaupungin asemaa koulutuksen, tutkimuksen ja palveluiden keskuksena Itä-Suomessa.
Linda Saul

Linda Saul (o.s. Saar; 17. toukokuuta 1907 Tartto – 30. maaliskuuta 1997 Tallinna) oli virolainen laulunopettaja, kapellimestari ja kuoronjohtaja.
Saul opiskeli Tallinnan konservatoriossa kuoronjohtoa Juhan Aavikin luokalla vuosina 1929–1931. Hän valmistui Tallinnan konservatoriosta Nikolai Sternbergin ja Ludmilla Hellat-Lemban luokalta vuonna 1938. Saul työskenteli vuodesta 1929 korrepetiittorina ja myöhemmin musiikillisena johtajana useissa Viron teattereissa. Hän perusti Viron radion naisensemblen vuonna 1944 ja johti sitä vuoteen 1966 saakka. Saul opetti Tallinnan musiikkikoulussa vuosina 1944–1961 ja Tallinnan valtionkonservatoriossa vuosina 1950–1986, dosenttina vuodesta 1980. Hänen oppilaidensa joukossa olivat Valentina Hein, Paula Padrik, Margarita Voites, Mare Jõgeva, Tiiu Levald, Evi Vanamölder, Helvi Raamat ja Taisto Noor.
Saul meni naimisiin muusikko Voldemar Saulin kanssa. Jaan Saul ja Peeter Saul olivat pariskunnan lapsia. Saul sai vuonna 1972 Viron sosialistisen neuvostotasavallan kunniataiteilijan arvonimen. Hän oli Viron teatteriliiton jäsen vuodesta 1960. Saul julkaisi tutkielman "Aino Tamm" (1978).
Vester Nebel (Esbjerg)

Vester Nebel on taajama Esbjergin kunnassa Tanskassa. Taajamassa oli 420 asukasta vuoden 2025 alussa.
Vester Vedsted

Vester Vedsted on taajama Esbjergin kunnassa Tanskassa. Taajamassa oli 317 asukasta vuoden 2025 alussa.
Vilslev

Vilslev on taajama Esbjergin kunnassa Tanskassa. Taajamassa oli 447 asukasta vuoden 2025 alussa.
Øster Vedsted

Øster Vedsted on taajama Esbjergin kunnassa Tanskassa. Taajamassa oli 823 asukasta vuoden 2025 alussa.
Felix Unger Sörum

Felix Unger Sörum (s. 14. syyskuuta 2005 Trondheim, Norja) on ruotsalainen jääkiekkoilija, pelipaikaltaan oikea laitahyökkääjä, joka pelaa AHL-seura Chicago Wolvesissa. Hänellä on myös NHL-sopimus Carolina Hurricanesin kanssa.
Maajoukkuetasolla Unger Sörum on voittanut pronssia maailmanmestaruuskilpailuissa vuonna 2024 ja hopeaa sekä nuorten maailmanmestaruuskilpailuissa 2024 että alle 18-vuotiaiden maailmanmestaruuskilpailuissa 2023.
Brobyværk

Brobyværk on taajama Faaborg-Midtfynin kunnassa Tanskassa. Taajamassa oli 1 071 asukasta vuoden 2025 alussa.
Bøjden

Bøjden on taajama Faaborg-Midtfynin kunnassa Tanskassa. Taajamassa oli 275 asukasta vuoden 2025 alussa.
Diernæs

Diernæs on taajama Faaborg-Midtfynin kunnassa Tanskassa. Taajamassa oli 296 asukasta vuoden 2025 alussa.
Arkansas’n piirikunta

Arkansas’n piirikunta () on Yhdysvaltojen Arkansas’n osavaltiossa sijaitseva piirikunta. Sen väkiluku oli 17 147 vuonna 2020. Piirikunnan hallintokeskukset ovat Stuttgartin ja DeWittin kaupungit. Piirikunta on perustettu vuonna 1813, ja se on Arkansas’n vanhin piirikunta.
Väestö.
Vuoden 2020 väestönlaskennassa Arkansas’n piirikunnan asukasluku oli 17 149. Asukkaista valkoisia oli 62,1 %, mustia 24,2 %, aasialaisia 0,5 %, alkuperäisasukkaita 0,3 % ja Tyynenmeren alkuperäisasukkaita 0,1 %. Asukkaista 2,4 % kuului johonkin muuhun rotuun ja 4,3 % kuului kahteen tai useampaan rotuun. 3,7 % oli hispaanoja tai latinoita mistä tahansa rodusta. 1,5 % asukkaista puhui kotonaan jotain muuta kieltä kuin englantia ja 1,2 % oli syntynyt ulkomailla.
Faaborg

Faaborg on taajama Faaborg-Midtfynin kunnassa Tanskassa. Taajamassa oli 6 763 asukasta vuoden 2025 alussa.
Ensimmäinen kirjallinen maininta Faaborgin kaupungista on vuodelta 1229, jolloin Valdemar II Sejr antoi sen huomenlahjaksi miniälleen, Portugalin Eleonoralle.
Historia.
Faaborgin nimi oli muinaistanskaksi Foburgh, jonka alkuosa "fo" tarkoittaa kettua ja loppuosa kaupunkia tai linnoitusta.
Faaborgin keskiaikainen kaupunkirakenne on säilynyt hyvin, mutta vain yksittäisiä keskiaikaisia rakennuksia. Niihin lukeutuvat kaupunginportti ja Pyhän Hengen kirkko ("Helligåndskirken"), joka toimi ennen uskonpuhdistusta luostarina. Faaborg oli aikoinaan Tanskan merkittävimpiä satamakaupunkeja, 1700-luvulla sen kauppalaivasto oli maan viidenneksi suurin.
Kaupungin väkiluku kasvoi voimakkaasti 1900-luvun puolivälissä teollistumisen myötä, mutta kääntyi vuosituhannen vaihteessa laskusuuntaan. Nykyisin Faaborg on suosittu matkailukohde, josta on lauttayhteyksiä läheiseen saaristoon.
Fritz Syberg

Christian Friedrich Wilhelm Heinrich Syberg (28. heinäkuuta 1862 Faaborg – 20. joulukuuta 1939 Kerteminde) oli tanskalainen taidemaalari. Hän oli ”Fynin maalareiden” johtohahmoja. Syberg maalasi erityisesti kotisaarensa Fynin maisemia naturalistisesti ja impressionistisesti. Hän myös kuvitti H. C. Andersenin satukirjoja.
Syberg opiskeli muun muassa Kristian Zahrtmannin johdolla. Hän oli naimisissa taidemaalari Anna Sybergin kanssa, ja heidän poikansa Ernst Syberg ja Franz Syberg olivat myös taiteilijoita.
Bärbel Bas

Bärbel Bas (s. 3. toukokuuta 1968 Duisburg) on saksalainen sosiaalidemokraattinen poliitikko, joka on ollut liittopäiväedustaja vuodesta 2009 ja toiminut maansa työ- ja sosiaaliministerinä toukokuusta 2025. Tätä ennen hän oli liittopäivien puhemies. Ennen poliittista uraansa Bas työskenteli sairausvakuutusalalla.
Carvin

Carvin on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 12 kilometriä Lensin kaupungista koilliseen.
Vuonna 2008 tehdyissä arkeologisissa kaivauksissa Carvinissa löydettiin neoliittisen linnoituksen muurin jäänteet. Tämä löytö on merkittävä monumentaalisen mittakaavansa ja runsaan arkeologisen löytömääränsä vuoksi. 600- ja 700-luvuilla Carvinia ympäröivää seutua alettiin kutsua nimellä Carembault. Kunnan kehitykseen vaikutti voimakkaasti 1840-luvulta lähtien teollinen vallankumous. Tuolloin perustettiin runsaasti hiilikaivoksia Pas-de-Calais'n kuntiin, ja se johti lukuisten yritysten perustamiseen. Tuosta ajasta Carvinissa on nimetty Unescon maailmanperintökohteeksi osana Nord-Pas-de-Calais’n kaivosaluetta sen kaupungintalo (kohde no 40) sekä kaivostyöläisille rakennettu asuinalue Cité Saint-Paul (kohde no 50). Carvinissa on ensimmäisessä maailmansodassa kaatuneiden saksalaisten sotilashautausmaa Cimetière militaire allemand de Carvin, jonne on haudattu 6 113 kaatunutta sotilasta.
Nykyinen Saint-Martinin kirkko rakennettiin 1600-luvun lopun ja 1700-luvun alun välisenä aikana. Se on tyyliltään Pohjois-Ranskassa harvinaista renessanssityylisestä barokkiarkkitehtuuria. Rakennus korvasi paikalla olleen 1200-luvulla rakennetun romaanisen kirkon, joka paloi vuosina 1640 ja 1656. Kirkko on ollut historiallinen muistomerkki vuodesta 1921 lähtien.
Joosep Aavik

Joosep Aavik (1899–1989) oli virolainen kuoronjohtaja, urkuri, musiikinopettaja ja säveltäjä.
Aavik sai Tallinnan valtionkonservatoriossa opetusta Peeter Südalta vuosina 1919–1920. Hän opiskeli vuosina 1920–1922 Tarton musiikkikoulussa, jossa hänen opettajiinsa kuuluivat Heino Eller ja Artur Kapp. Aavik jatkoi opintojaan Tallinnan konservatoriossa vuosina 1923–1927 August Topmanin urkuluokalla. Hänestä tuli merkittävä kulttuurielämän toimija Saarenmaalla. Ennen neuvostomiehitystä Aavik toimi Kuressaaren Laurentiuksen kirkon urkurina ja kuoronjohtajana. Hän johti Kuressaaren virolaisen seuran kuoroja, järjesti urkukonsertteja ja toimi teatterin musiikkijohtajana. Aavik opetti musiikin teoriaa ja pianonsoittoa myöhemmin mukaansa nimetyssä Kuressaare muusikakoolissa vuosina 1950–1969. Hän julkaisi musiikkiaiheisia artikkeleita ja arvosteluja useissa lehdissä. 
Aavik sävelsi lauluja, kuoroteoksia ja orkesterimusiikkia. Kuressaaressa toimii Joosep ja Johannes Aavikin kotimuseo.
Karsten Wildberger

Karsten Wildberger (s. 5. syyskuuta 1969 Gießen) on saksalainen liikemies ja CDU:n poliitikko. Hän on toiminut Saksan digitalisaatio- ja nykyaikaistamisministerinä toukokuusta 2025. Koulutukseltaan Wildberger on fyysikko ja liiketoimintajohtaja. Vuosina 2021–2025 hän toimi Ceconomyn toimitusjohtajana.
Prahan kaupunginvaltuusto

Prahan kaupunginvaltuusto ("Zastupitelstvo hlavního města Prahy") on Tšekin pääkaupunki Prahan lakiasäätävä elin. Se koostuu 65 jäsenestä, jotka valitaan neljän vuoden välein kunnallisvaaleissa. Vuoden 2022 vaalien jälkeen kaupunginvaltuuston hallituksen on muodostaa Yhdessä-vaaliliitto, Pormestarit ja sitoutumattomat sekä Tšekin piraattipuolue. Muut edustetut puolueet ovat ANO 2011, PRAHA SOBĚ sekä Vapaus ja suora demokratia.
Toiminta.
Valtuusto kokoontuu säännöllisesti kerran kuussa, tai useammin tarpeen vaatiessa. Se vastaa lakiluonnosten valmstelusta, Prahan alueen aluesuunniteludokumenttien luonnista ja yleissitovien asetusten antamisesta. Valtuusto myös hyväksyy Prahan budjetin ja kehitysohjelman yhteistyössä kaupunginosien valtuustojen kanssa. Kaupunginvaltuusto valitsee Prahan kaupunginhallituksen.
Idahon piirikunta

Idahon piirikunta () on Yhdysvaltojen Idahon osavaltiossa sijaitseva piirikunta. Sen väkiluku oli 16 541 vuonna 2020. Idahon piirikunta on pinta-alaltaan Idahon suurin piirikunta. Piirikunnan hallintokeskus on Grangevillen kaupunki, ja se on perustettu vuonna 1862.
Väestö.
Vuoden 2020 väestönlaskennassa Idahon piirikunnan asukasluku oli 16 541. Asukkaista valkoisia oli 89,6 %, alkuperäisasukkaita 2,7 %, aasialaisia 0,4 % ja mustia 0,4 %. Asukkaista 1,5 % kuului johonkin muuhun rotuun ja 5,5 % kuului kahteen tai useampaan rotuun. 3,7 % oli hispaanoja tai latinoita mistä tahansa rodusta. 4,8 % asukkaista puhui kotonaan jotain muuta kieltä kuin englantia ja 2,2 % oli syntynyt ulkomailla.
Mecontan piiri

Mecontan piiri () on piiri Mosambikin pohjoisosan sisämaassa Nampulan maakunnassa. Piirikeskus on Mecontan kylä. Se sijaitsee linnuntietä 64 kilometriä ja maanteitse 74 kilometriä aluekeskus Nampulasta itään. Matkaa Mozambikin pääkaupunki Maputoon on linnuntietä noin 1 397 kilometriä ja maanteitse 2 130 kilometriä. Logistisesti merkittävän itä-länsisuuntaisen Nacalan käytävän maantie (N1) ja junanrata tuovat hyvät liikenneyhteydet Mecontan piirikeskukseen niin Nampulaan kuin satamakaupunki Nacalaankin. Mecontan itäpuolella, piirissä sijaitsevassa pikkukaupunki Namialossa on rautatieasema. 
Mecontan piiri rajoittuu pohjoisessa Muecaten, idässä Monapon, Mogincualin ja Liupon piireihin. Etelässä naapurina on Mogovolasin ja idässä Nampulan piiri.
Piirin väkiluku oli Mosambikin tilastokeskuksen (INE) ennusteen mukaan 263 945 vuonna 2022. Mecontan piirin pinta-ala oli 3 786 (tai 3 733) neliökilometriä ja asukastiheys 70 as./km² (2022). Piiri jakautuu neljään hallinnolliseen alueseen: P.A de Meconta - Sede, P.A de Namialo, P.A de 7 de Abril - Nacavala ja P. A de Corrane.
Piirin väestön pääelinkeino on maatalous. Tärkeimmät viljelykasvit ovat maniokki, maissi, kyyhkynherne, lehmänpapu, puuvilla ja cashewpähkinä. Lukutaidottomuus oli vuosien 2019–2023 tilaston mukaan erittäin korkea: 45,3 prosenttia (maakunnan keskiarvo 51,8  %).
Courrières

Courrières on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 11 kilometriä Lensin kaupungista koilliseen.
Courrières on entinen hiilikaivoskaupunki, joka tunnetaan Courrièresin katastrofista, vaikka se ei tapahtunutkaan kunnassa. Katastrofi oli kaivoskaasuräjähdys, joka tappoi yli tuhat ihmistä vuonna 1906.
Saint Piatin kirkon rakennutti Courrièresin lordi Jean de Montmorency vuonna 1532 Kaarle V:n taloudellisella tuella. Kaupunki selvisi vähin vaurioin ensimmäisestä maailmansodasta, mutta toinen maailmansota aiheutti suurta tuhoa vuonna 1940. Alkuperäisen Saint Piatin kirkon torni ja vasen keskilaiva ovat edelleen olemassa, ja ne ovat suojeltuja.
Kainuun urheilu

Tämä artikkeli käsittelee urheilua Kainuun maakunnassa. Olympialaisurheilijoiden määrällä mitattuna Kainuun merkittävimpiä urheiluseuroja ovat Kainuun Hiihtoseura, Sotkamon Jymy sekä Vuokatti Ski Team.
Historia.
Kainuun voimistelu- ja urheiluharrastukset virisivät laajemmalta maakunnalliselta pohjalta 1900-luvun alussa, erityisesti Kajaanin seminaarin perustamisen ja Kajaanin radan valmistumisen jälkeen. Kajaanin urheiluseura perustettiin vuonna 1903, samanaikaisesti Oulun laajempien urheilujärjestöjen kanssa. Varsinaisesti toiminta käynnistyi Kajaanissa kuitenkin vasta 1911, jolloin nuorisoseuraväki perusti oman urheilupiirin.
Vuonna 1913 Kajaaniin järjestettiin voimistelunjohtajakurssit, jotka olivat SVUL:n siihen asti suurimmat. Etupäässä niiden ansiosta Kainuun maaseudullakin voimistelu- ja urheiluelämä alkoi nousta.
Kainuun kansanopiston vaikutus Kainuun elinvoimaisimmat maalaisseurat olivat tuolloin Mieslahdella ja Peltoniemessä, lähinnä Kainuun kansanopiston ansiosta.
Palloilulajit.
Pesäpallo.
Kainuun, ja samalla koko Suomen, menestynein pesäpalloseura on Sotkamon Jymy (SoJy), joka on pelannut Suomen korkeimmalla sarjatasolla SM-sarjassa ja Superpesiksessä vuoteen 2024 mennessä yhteensä 46 kauden ajan. Jymy on voittanut yhteensä 21 Suomen mestaruutta, 7 SM-hopeaa ja 3 SM-pronssia. Jymy on hallinnut suomalaista pesäpalloa erityisesti 2000-luvulla voittaen useita mestaruuksia peräkkäin ja luoden todellisen pesäpallodynastian. Jymy on kilpaillut myös naisten Superpesiksessä kahden kauden ajan.
Naisten pesäpallossa pääsarjatasolla pelanneita kainuulaisseuroja ovat Kajaanin Hymy (3 kautta vuosina 1999–2001), Kajaanin Pallokerho (2 kautta vuosina 2016–2017) sekä Vuokatin Veto (2 kautta vuosina 2013–2014).
Pesäpallon arvo-ottelu, Itä-Länsi, on pelattu Kainuussa Sotkamossa kuusi kertaa vuosina 1993, 1998, 1999, 2003, 2012 sekä 2023.
Talviurheilu.
Hiihto.
Kainuun merkittävin hiihtoseura on hiihtoliiton I-luokkaan luokiteltava Vuokatti Ski Team Kainuu Sotkamosta. Vuokatti Ski Team on erikoistunut erityisesti huippu-urheiluun. I-luokkaan luokiteltavia nuoriso- ja harrasteseuroja ovat Sotkamon Jymy, Ristijärven Pyry, Kuhmo-Ski sekä Suomussalmen Rasti.
II-luokkaan luokiteltavia harrasteseuroja ovat VuokattiSport Club, Puolangan Ryhti, Hyrynsalmen Isku sekä Kuhmon Kiva.
Yhdysvaltojen iskut Iranin ydinlaitoksiin

22. kesäkuuta 2025 Yhdysvaltain ilmavoimat ja laivasto iskivät kolmeen Iranin ydinlaitokseen osana Israelin–Iranin sotaa. 
Operaatio Midnight Hammer.
Hyökkäyksellä oli koodinimi "Operaatio Midnight Hammer", ja se oli Yhdysvaltojen ensimmäinen hyökkäyksellinen toimi Iran–Israel-sodassa, joka alkoi 13. kesäkuuta Israelin yllättävillä iskuilla. Kohteina olivat Fordow’n uraaninrikastuslaitos, Natanzin ydinlaitos ja Isfahanin ydinteknologiakeskus. Hyökkäyksessä käytettiin neljäätoista GBU-57A/B MOP -pommia (Massive Ordnance Penetrator), eli 13 600 kilon ”bunkkerintuhoajaa”, jotka pudotettiin Northrop B-2 Spirit -häivepommikoneista. Lisäksi käytettiin Tomahawk-ohjuksia, jotka laukaistiin sukellusveneestä.
Trumpin ilmoitus ja poliittiset reaktiot Yhdysvalloissa.
Yhdysvaltain presidentti Donald Trump ilmoitti iskusta Truth Social -palvelussa ja kuvaili sitä ”erittäin onnistuneeksi iskuksi”. Iskun todellista tehokkuutta ei kuitenkaan ole vahvistettu. Kongressin republikaanit tukivat pääosin Trumpin päätöstä, kun taas useat demokraatit ja osa republikaaneista kyseenalaistivat toimenpiteen perustuslaillisuuden, seuraukset sekä mahdollisen vastaiskun Iranilta.
Pentagonin arviot iskun tuloksista.
CNN:n mukaan Yhdysvaltain iskut Iranin ydinlaitoksiin eivät todennäköisesti tuhonneet ydinohjelman keskeisiä osia, vaan ainoastaan viivästyttivät sen etenemistä muutamalla kuukaudella. Arvio perustuu Pentagonin alustaviin tiedustelutietoihin, joiden mukaan osa rikastuslaitteista säilyi ehjinä ja rikastettua uraania siirrettiin pois ennen iskuja. Nämä tiedot ovat ristiriidassa presidentti Trumpin ja puolustusministeri Pete Hegsethin väitteiden kanssa, joiden mukaan Iranin ydinohjelma tuhottiin täysin. Valkoinen talo on kiistänyt CNN:n tiedot jyrkästi ja syyttänyt vuotajaa presidentin mustamaalaamisesta.
Kansainväliset reaktiot ja Iranin vastaisku.
Maailmanlaajuiset reaktiot olivat vaihtelevia: osa maailman johtajista toivotti tervetulleeksi iskun, jolla pyrittiin lamauttamaan Iranin ydinohjelma, kun taas toiset ilmaisivat huolensa tilanteen kärjistymisestä tai tuomitsivat iskut. Iran vastasi hyökkäykseen iskemällä 23. kesäkuuta ohjuksin Yhdysvaltain Al Udeidin lentotukikohtaan Qatarissa.
Israel ylisti presidentti Donald Trumpin päätöstä ja piti sitä historiallisena tekona maailman turvallisuuden hyväksi. Iran puolestaan tuomitsi iskut jyrkästi, kutsui niitä kansainvälisen oikeuden loukkaukseksi ja varasi itselleen oikeuden puolustautua. Euroopan unioni ja useat länsimaat painottivat, että Iran ei saa hankkia ydinasetta, mutta kehottivat rauhanomaiseen ratkaisuun ja paluuseen neuvottelupöytään. Kiina ja Venäjä kritisoivat voimankäyttöä ja vaativat diplomaattista lähestymistapaa. Ranskakin korosti, että ydinaseuhka voidaan ratkaista vain neuvottelujen kautta.
Iowan piirikunta (Iowa)

Iowan piirikunta () on Yhdysvaltojen Iowan osavaltiossa sijaitseva piirikunta. Sen väkiluku oli 16 662 vuonna 2020. Piirikunnan hallintokeskus on Marengon kaupunki. Piirikunta on perustettu vuonna 1843.
Väestö.
Vuoden 2020 väestönlaskennassa Iowan piirikunnan asukasluku oli 16 662. Asukkaista valkoisia oli 93,5 %, mustia 0,7 %, aasialaisia 0,6 % ja alkuperäisasukkaita 0,2 %. Asukkaista 1,3 % kuului johonkin muuhun rotuun ja 3,8 % kuului kahteen tai useampaan rotuun. 3,0 % oli hispaanoja tai latinoita mistä tahansa rodusta. 2,2 % asukkaista puhui kotonaan jotain muuta kieltä kuin englantia ja 0,9 % oli syntynyt ulkomailla.
Lapin urheilu

Tämä artikkeli käsittelee urheilua Lapin maakunnassa, poislukien Rovaniemen kaupunki, jota käsitellään omassa artikkelissaan. Olympialaisurheilijoiden määrällä mitattuna Lapin merkittävimpiä urheiluseuroja ovat Ounasvaaran Hiihtoseura, Lapin Lukko, sekä Alatornion Pirkat.
Historia.
Perä-Pohjolan voimistelu- ja urheiluelämää kokoavaksi ja kannustavaksi tilaisuudeksi muodostui Kemin urheilujuhla kesällä 1907.
Perä-Pohjolan ja Lapin liikuntakulttuurin painopiste oli aluksi Kemissä. Jo ennen Kemin urheilujuhlaa (1905) Tornio ja Rovaniemi olivat saaneet ensimmäiset voimisteluseuransa.
Palloilulajit.
Jalkapallo.
Lapin menestynein jalkapalloseura on Kemin Palloseura, joka on pelannut pääsarjatasolla SM-sarjassa yhteensä kuuden kauden ajan. Parhaimmillaan KePS saavutti SM-pronssia vuonna 1985 ja sijoittui jalkapallon Suomen Cupissa toiseksi 1986. Lisäksi pääsarjassa ja Veikkausliigassa ovat pelanneet PS Kemi (3 kautta), Tornion Pallo -47 (2 kautta) sekä Kemin Into (1 kausi)
Toiseksi korkeimmalla sarjatasolla pelanneita lappilaisseuroja ovat Karihaaran Tenho (8 kautta) ja Kemin Pallotoverit (3 kautta). Useamman kauden kolmanneksi korkeimmalla sarjatasolla ovat pelanneet Isokylän Pallo-Pojat Kemijärveltä (6 kautta), Karihaaran Visa (5 kautta) sekä Kemi City FC (2 kautta).
Talviurheilu.
Hiihto.
Lapin merkittävin hiihtoseura on hiihtoliiton I-luokkaan sijalle 32 luokiteltava Inarin Yritys. Inarin Yritys on erikoistunut erityisesti huippu-urheilutoimintaan. Muita I-luokkaan kuuluvia nuoriso- ja harrastesuroja ovat Posion Pyrintö, Visa Ski Team Kemi, Keminsuun Kisa, Lapin Veikot sekä Muonion Kiri.
II-luokkaan kuuluvia nuoriso- ja harrasteseuroja ovat Kaukosen Revontulet, Lapin Sudet, Alatornion Pirkat, Kemijärven Urheilijat, Simon Kiri, Kittilän Kotaveikot, Alatornion Ahjo, Kittilän Urheilijat sekä Saariselän Loimu.
Pöytäsaha

Pöytäsaha eli pöytäsirkkeli on puun työstämiseen tarkoitettu voimatyökalu, joka koostuu karaan kiinnitetystä pyörösahaterästä, jota pyörittää sähkömoottori. Pöytäsaha on puuverstaista yleisesti löytyvä työkalu.
Ulkomuoto.
Pöytäsirkkelissä on työstöpöytä, jonka keskellä on kiinteä terä. Useimmissa pöytäsirkkeleissä terän korkeutta pöytäpinnasta sekä sen kulmaa pöydän pinnan suhteen voidaan säätää. Pöytäsirkkelissä leikattava kappale työnnetään vapaasti tai ohjurin avulla terän läpi.
Käyttö.
Pöytäsahalla työstettävä kappale asetetaan pöytätasolle ja syötetään paikallaan pysyvän terän läpi. Leikkaus on ripeä ja tarkka, ja suurtenkin aihioiden käsittely käy vaivatta. Korkeutta, jolla kappaleita sirkkelöidään voi tyypillisesti säätää, joten pöytäsirkkelille on käyttöä niin kotikäytössä kuin ammattilaisellekin. Katkaisusirkkeleissä työstettävä kappale asetetaan työstöpöydälle, minkä jälkeen saranoituun moottoriin kiinnitetty terä painetaan alas.
Pienet pöytäsirkkelit on suunniteltu kevyeen työhön, eikä niitä ole tarkoitettu esimerkiksi kovista puulajeista sahattujen parrujen ja lankkujen halkaisemiseen.
Doorin piirikunta

Doorin piirikunta () on Yhdysvaltojen Wisconsinin osavaltiossa sijaitseva piirikunta. Sen väkiluku oli 30 066 vuonna 2020. Piirikunnan hallintokeskus on Sturgeon Bayn kaupunki. Piirikunta on perustettu vuonna 1851.
Väestö.
Vuoden 2020 väestönlaskennassa Doorin piirikunnan asukasluku oli 30 066. Asukkaista valkoisia oli 92,3 %, mustia 0,5nbsp;%, alkuperäisasukkaita 0,5 % ja aasialaisia 0,5 %. Asukkaista 1,6 % kuului johonkin muuhun rotuun ja 4,6 % kuului kahteen tai useampaan rotuun. 3,0 % oli hispaanoja tai latinoita mistä tahansa rodusta. 4,1 % asukkaista puhui kotonaan jotain muuta kieltä kuin englantia ja 2,5 % oli syntynyt ulkomailla.
164 Eva

164 Eva (A876 NA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,72 astronomisen yksikön ja etäisimmillään 3,54 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään CX- tai X-luokkaa (SMASSII), joka viittaa sen sisältävän rautaa, nikkeliä ja kobolttia.
166 Rhodope

166 Rhodope (A876 PB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,12 astronomisen yksikön ja etäisimmillään 3,25 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään GC- tai Xe-luokkaa (SMASSII), joka viittaa sen sisältävän rautaa, nikkeliä ja kobolttia.
453 Tea

453 Tea (A900 DD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,94 astronomisen yksikön ja etäisimmillään 2,42 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään S-luokkaa.
Jean de Meung

Jean de Meung (sukunimi myös muodossa de Meun, oikealta nimeltään Jean Chopinal; n. 1240 – n. 1305) oli ranskalainen keskiaikainen runoilija. Hänen tunnetuin teoksensa on "Ruusuromaanin" loppuosa. Laajan klassisen sivistyksen hankkineen de Meungin tyyli oli satiirista, ja hän pilkkasi aikansa siveellisiä moraalikäsityksiä. Hän myös käänsi antiikin teoksia.
Lúrion yliopisto

Lúrion yliopisto (, lyhennys UniLúrio) on Mosambikin pohjoisosan maakuntakeskus Nampulassa toimiva julkinen yliopisto. Se perustettiin vuonna 2006 ja vuonna 2007 ensimmäisenä opetustoimintansa aloitti terveystieteiden tiedekunta noin 140 opiskelijalla. Sittemmin nuori yliopisto on kasvanut monialaiseksi yleisyliopistoksi. Nampulan ohella sillä on yliopistokampukset Cabo Delgadon ja Niassan maakunnissa. Yliopisto on nimetty Mosambikin pohjoisosia halkovan Lúriojoen mukaan.
Opetuskieli on portugali. Vuonna 2025 yliopiston kuuluu kuusi tiedekuntaa ja kauppakorkeakoulu: terveystieteiden tdk (2007), luonnontieteellinen tdk ja teknillinen tdk (2008 aluksi yhdessä, erillään 2010-, Pemba, Capo Delago), maataloustieteiden tdk (2009, Wanaangun kampus, Sangan piiri, Niassan maakunta), arkkitehtuurin ja aluesuunnittelun tdk (2010), valtiotieteiden ja humanististen tieteiden tdk (2017) ja UniLúrio Business School (2017). Vuonna 2022 yliopistossa opiskeli noin 4 900 opiskelijaa.
Lúrion yliopisto ei nuorena yliopistona sijoittunut vielä kovin korkealle erilaisissa yliopistorankingeissa. Sen sijoitus afrikkalaisten ja maailman yliopistojen vertailuissa on kuitenkin ollut nousussa esimerkiksi tieteellisillä viittauksilla arvioituna (2025).
1219 Britta

1219 Britta (1932 CJ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,94 astronomisen yksikön ja etäisimmillään 2,49 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
3548 Eurybates

3548 Eurybates (1973 SO) on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin (), jolloin se on lähimmillään 4,73 astronomisen yksikön päässä Auringosta ja etäisimmillään 5,68 astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 
Asteroidilla on oma kiertolainen Queta, joka on löydetty vuonna 2018.
Eurybates ja Queta ovat suunniteltu kohde Lucy-luotaimen ohilennolle, joka tapahtuu 12. elokuuta 2027. Luotain laukaistiin matkaan lokakuussa 2021.
Voimatyökalu

Voimatyökalu () on käsityökalusta poikkeava laite, joka saa fysikaalisen työn tekemiseen tarvittavan energian ulkoisesta energialähteestä, kuten sähkövoimasta, paineilmasta, nestemäisestä tai kaasumaisesta polttoaineesta, tai hydrauliikasta.
Lucy (luotain)

Lucy on Nasan avaruusluotain, joka laukaistiin Atlas V -raketilla Cape Canaveralin tukikohdasta Space Launch Complex 41:stä 16. lokakuuta 2021. Luotaimella on 12-vuotinen tehtävä, jossa se vierailee yhteensä kahdeksan troijalaisen asteroidin luona, sekä ottaa kuvia kolmesta päävyöhykkeen asteroidista.
Suunnitellut kohteet ovat 52246 Donaldjohanson, 3548 Eurybates ja sen kuu Queta, 15094 Polymele, 11351 Leucus, 21900 Orus, sekä 617 Patroclus ja sen kuu Menoetius. Päätehtävänä olevan kaksoistroijalaisen luotain saavuttaa 3. maaliskuuta 2033.
15094 Polymele

15094 Polymele (1999 WB2) on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin (), jolloin se on lähimmillään 4,68 astronomisen yksikön päässä Auringosta ja etäisimmillään 5,68 astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 
Asteroidilla on oma kiertolainen, joka löydettiin vuonna 2022.
Polymele on suunniteltu kohde Lucy-luotaimen ohilennolle, joka tapahtuu 15. syyskuuta 2027. Luotain laukaistiin matkaan lokakuussa 2021.
15099 Janestrohm

15099 Janestrohm (2000 AE92) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,14 astronomisen yksikön ja etäisimmillään 3,17 astronomisen yksikön päässä Auringosta. Asteroidi on kirkkauden ja valon heijastumisen perusteella läpimitaltaan todennäköisesti – .
Asteroidi on nimetty Jane Strohmin mukaan, joka toimi mentorina ja opettajana.
Nidaros Hockey

Nidaros Hockey on norjalainen jääkiekkoseura Trondheimista, ja se pelaa Norjan pääsarjassa EliteHockey Ligaenissa. Joukkue pelaa kotiottelunsa Leangen Arenassa, jonka yleisökapasiteetti on 2 050.
Joukkue.
Valmennus &amp; Joukkueenjohto.
"Lähde: EliteProspects"
1041 Asta

1041 Asta (1925 FA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,62 astronomisen yksikön ja etäisimmillään 3,52 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltaan C-luokkaa (SMASSII), joka viittaa sen sisältävän vettä, rautaa, nikkeliä, kobolttia, typpeä ja ammoniakkia.
Compact

Compact on saksalainen vuonna 2010 perustettu äärioikeistolainen kerran kuussa ilmestyvä aikakauslehti, jolla on läheiset kytkökset AfD-puolueeseen. Saksan sisäministeriö kielsi lehden julkaisemisen heinäkuussa 2024, koska sen katsottiin levittävän vihaa ulkomaalaisia ja uskonnollisia vähemmistöjä kohtaan, Venäjä-mielistä propagandaa, salaliittoteorioita ja vääristeltyä historiaa. Liittovaltion perustuslakisuojavirasto oli jo vuonna 2021 luokitellut lehden äärioikeistolaiseksi ja asettanut sen tarkkailuun. Liittovaltion hallintotuomioistuin kumosi ilmestymiskiellon tilapäisesti elokuussa 2024, sillä sen mukaan ei ollut riittävästi näyttöä, että lehti todella olisi uhka Saksan demokratialle. Kesäkuussa 2025 se antoi lopullisen tuomionsa, jonka mukaan ”perustuslain takaama sananvapaus kuuluu myös perustuslain vihollisille”.
11351 Leucus

11351 Leucus (1997 TS25) on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin (), jolloin se on lähimmillään 4,95 astronomisen yksikön päässä Auringosta ja etäisimmillään 5,65 astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 
Leucus on suunniteltu kohde Lucy-luotaimen ohilennolle, joka tapahtuu 18. huhtikuuta 2028. Luotain laukaistiin matkaan lokakuussa 2021.
21900 Orus

21900 Orus (1999 VQ10) on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin (), jolloin se on lähimmillään 4,93 astronomisen yksikön päässä Auringosta ja etäisimmillään 5,32 astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 
Leucus on suunniteltu kohde Lucy-luotaimen ohilennolle, joka tapahtuu 11. marraskuuta 2028. Luotain laukaistiin matkaan lokakuussa 2021.